Borgating Lagmannsrett har fastslått at Orkla kan bruke "potetgull" til markedsføring av friterte potetflak.

Estrella Brands AB og Maarud AS fikk i 2010 registrert ordmerket "potetgull" som varemerke. Orkla Confectionary & Snacks Norge AS mente at registreringen var ugyldig, da begrepet potetgull på registreringstidspunktet var alminnelig anvendt som en generisk betegnelse for potetbasert snacks.

"Lagmannsretten kom i likhet med tingretten til at varemerkeregistreringen var ugyldig. Lagmannsretten fant det klart at potetgull av forbrukere ble oppfattet som en generisk (beskrivende) betegnelse. Ordet potetgull hadde i 2010 ikke slikt særpreg og adskillende evne som loven krever", heter det i en melding fredag.

Lagmannsretten la blant annet vekt på markedsundersøkelser, og at begrepet potetgull lenge før 2010 ble brukt av skjønnlitterære forfattere, i lærebøker, i ordbøker og i offentlige dokumenter som alminnelig betegnelse på potetskiver stekt i olje.

"Lagmannsretten kom - i motsetning til tingretten - også til at Orkla hadde rettslig interesse i å få dom på retten til å bruke betegnelsen potetgull i sin markedsføring," heter det i dommen.

Artikkelen fortsetter under annonsen

Maarud er også dømt til å betale Orklas saksomkostninger med kr 806.596.

(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.

Se trailer: «Perfekte fremmede» 02:03 Publisert: 15.12.16 — 03:40